Gyllevognen, der spærrede Buderupholmvej på ubestemt tid, er nu fjernet. Dermed er vejen igen åbnet for bilister, bekræfter Nordjyllands Politi. Mandag måtte bilister på vej mellem Støvring og Skørping ellers væbne sig med tålmodighed eller tage en anden vej, efter at en gyllevogn væltede på Buderupholmvej ved Kirkevej. Politiet fik meldingen om den væltede gyllevogn klokken 7.43, og her blev vejen spærret i begge retninger på ubestemt tid, mens man ventede på en bjærgningsvogn. Indtil da måtte bilister køre af den gamle Hobrovej for at komme fra Skørping til Støvring - eller omvendt. Men nu vejen altså genåbnet igen.

Opsummering:
Det tog sin tid at få gyllevognen ryddet af vejen, men nu er der igen fri bane.